VITILIGO


Ce este vitiligo?

Vitiligo este o tulburare cronică caracterizată prin depigmentare care duce la decolorarea pielii. Afectează 1 până la 5% din populația lumii, indiferent de sex sau culoarea pielii. În timp ce această boală poate afecta toate grupele de vârstă, ea apare înainte de vârsta de 20 de ani în mai mult de jumătate din cazuri.

Gradul și intensitatea depigmentării în vitiligo sunt imprevizibile și pot varia de la zone mici, izolate până la decolorarea completă a pielii. Poate afecta piele din orice zonă a corpului. De asemenea, poate apărea si depigmentarea la nivelul firelor de păr, genelor sau sprâncenelor. 

Deși această boală nu este fatală, poate duce la multe probleme psihosociale legate de stima de sine scăzută și depresie. Adresați-vă medicului dacă experimentați o astfel de problemă. 

De ce apare vitiligo?

Culoarea părului și a pielii este în mod normal determinată de melanină. Vitiligo apare atunci când celulele care produc melanină (melanocite) încetează să mai funcționeze. Cauza exactă a acestui fenomen nu este cunoscută. Cu toate acestea, vitiligo este considerat a fi o boală autoimună în care sistemul imunitar al organismului își respinge propriile melanocite. Alte boli autoimune, cum ar fi boala tiroidiană, pot însoți vitiligo. Studiile efectuate pe gemeni sau în familii evidențiază importanța predispoziției genetice în dezvoltarea vitiligo, pe lângă factorii de mediu.

Traumele repetate ale pielii, cum ar fi frecarea sau zgârierea, pot declanșa vitiligo: acesta este fenomenul lui Koebner. Nu există dovezi medicale care să stabilească o legătură între fumat sau dietă și vitiligo.



Sfaturi generale:
	Protejați zonele fotoexpuse cu îmbrăcăminte și nu uitați să purtați o pălărie pentru a proteja fața, gâtul și urechile. Evitați radiațiile ultraviolete în intervalul orar 11:00 și 15:00 într-o zi însorită. 
	Alegeți un produs (cremă, spray) cu factor protecție solară ridicat (SPF 50) pentru a vă proteja de razele UVB și UVA. Aplicați produsul cu 15 - 30 de minute înainte de expunerea la soare și reaplicați la fiecare două ore.
Este posibil să necesitași suplimentarea cu vitamina D, deoarece evitarea strictă a soarelui poate reduce nivelul de vitamina D. Discutați cu medicul dumneavoastră.

